Document ID: /roh_data/filtered/fineweb-2-filterrobots_roh.jsonl.gz/40459

Sozialamt
Uffizi dal servetsch social
Ufficio del servizio sociale
Il chantun sustegna las patrunas ed ils patruns che engaschan en lur manaschi ina collavuratura u in collavuratur cun impediments, cun contribuziuns e cun cussegls.
La premissa per conceder contribuziuns è la renconuschientscha da la plazza da lavur integrativa tras il departament d'economia publica e fatgs socials (DES). La plazza da lavur integrativa sto esser adequata e l'assistenza tras la patruna u il patrun sto esser garantida. La purschida vegn renconuschida, sche la patruna u il patrun cumprova che l'impediment da la collavuratura u dal collavuratur basegna in accumpagnament e che la purschida promova l'integraziun da la collavuratura u dal collavuratur.
L'import da la contribuziun a la patruna u al patrun vegn fixà en ina procedura da classificaziun. Per quest intent vegn fatg in scleriment a la plazza da lavur. Sin fundament d'ina intervista e d'in questiunari parzialmain standardisà vegn fixada l'autezza dal basegn da sustegn da la collavuratura u dal collavuratur cun impediments.
Duvrai per plaschair per l'annunzia il formular "Annunzia PLI23" e resguardai las indicaziuns en il "Fegl d'infurmaziun PLI23".
Co vesa quai ora en la pratica? - In lavurant ed in patrun or dal chantun Grischun discurran davart lur experientschas.
Integraziun da persunas cun impedimentsGrabenstrasse 87001 Cuiratel +41 81 257 26 54fax +41 81 257 26 <email-pii>